stanford-oval/wikipedia huggingface dataset:
ล็อกฮีด เอซี-130
ประวัติการใช้งาน > ปัจจุบัน

เอซี-130เอชมีราคาลำละ 132.4 ล้านดอลลาร์สหรัฐ และเอซี-130ยูมีราคาลำละ 190 ล้านดอลลาร์สหรัฐ ในปัจจุบันมีเอซี-130เอชแปดลำและเอซี-130ยู 17 ลำในประจำการ
รายละเอียดของเอซี-130

ประเทศผู้ผลิต สหรัฐอเมริกา
บริษัทผู้ผลิต ล็อกฮีด/โบอิง
บทบาท เครื่องบินปีกนิ่งติดอาวุธ
ลูกเรือ 13 นาย
กำลังพล(สัญญาบัตร) 5 นาย (นักบิน นักบินผู้ช่วย คนนำร่อง ผู้ควบคุมการยิง ผู้ควบคุมสงครามอิเลคทรอนิก)
กำลังพล(ประทวน หรือพลทหาร) 8 นาย (วิศวกร ผู้ดูแลโทรทัศน์ ผู้ดูแลอุปกรณ์อินฟราเรด ผู้ดูแลน้ำหนักของเครื่องบิน พลปืนสี่นาย)
ความยาว 29.8 เมตร
ระยะระหว่างปลายปีกสองข้าง 40.4 เมตร
ความสูง 11.7 เมตร
พื้นที่ปีก 162.2 ตารางเมตร
น้ำหนักพร้อมอาวุธ 55,520 กิโลกรัม
น้ำหนักสูงสุดตอนนำเครื่องขึ้น 69,750 กิโลกรัม
ขุมกำลัง เครื่องยนต์ใบพัดแอลลิสัน ที56-เอ-15 สี่เครื่องยนต์ ให้แรงขับเครื่องละ 4,910 แรงม้า
ความเร็วสูงสุด 480 กิโลเมตร/ชั่วโมง
พิสัย 4,070 กิโลเมตร
เพดานบินทำการ 30,000 ฟุต
อาวุธ
เอซี-130เอ
ปืนมินิกันจีเอยู-2/เอขนาด 7.62 ม.ม. 4 กระบอก
ปืนใหญ่อัตโนมัติเอ็ม61 วัลแคนขนาด 20 ม.ม. 4 กระบอก
เอซี-130เอ เซอร์ไพรซ์แพ็คเกจ, เพฟ พรอนโต, เอซี-130อี เพฟสเปกเตอร์
ปืนมินิกันจีเอยู-2/เอขนาด 7.62 ม.ม. 4 กระบอก
ปืนใหญ่เอ็ม61 วัลแคนขนาด 20 ม.ม. 2 กระบอก
ปืนใหญ่แอล/60 โบฟอร์สขนาด 40 ม.ม. 2 กระบอก
เอซี-130อี เพฟเอจิส
ปืนใหญ่เอ็ม61 วัลแคนขนาด 20 ม.ม. 2 กระบอก
ปืนใหญ่แอล60 โบฟอร์สขนาด 40 ม.ม. 1 กระบอก
ปืนใหญ่เอ็ม102 ฮาวไอเซอร์ขนาด 105 ม.ม. 1 กระบอก
เอซี-130เอช เพฟสเปกเตอร์ 2
ปืนใหญ่แอล60 โบฟอร์สขนาด 40 ม.ม. 1 กระบอก
ปืนใหญ่เอ็ม102 ฮาวไอเซอร์ขนาด 105 ม.ม. 1 กระบอก
เอซี-130ยู สปูคกี้
ปืนแกทลิ่งจีเอยู-12 อีควอลไลเซอร์ห้าลำกล้องขนาด 25 ม.ม. 1 กระบอก
ปืนใหญ่แอล60 โบฟอร์สขนาด 40 ม.ม. 1 กระบอก
ปืนใหญ่เอ็ม102 ฮาวไอเซอร์ขนาด 105 ม.ม. 1 กระบอก
ดูเพิ่ม

ซี-130 เฮอร์คิวลิส
เอลีเนีย เอซี-27เจ
เอซี-47 สปูคกี้
แหล่งข้อมูลอื่น

ใบแสดงความคิดเห็นของซี-130เอช/ยู, กองทัพอากาศสหรัฐฯ, ตุลาคมพ.ศ. 2550 เก็บถาวร 2008-10-16 ที่ เวย์แบ็กแมชชีน
"ประวัติศาสตร์ของเครื่องบินกันชิป" เก็บถาวร 2007-01-27 ที่ เวย์แบ็กแมชชีน
รายชื่อของเอซี-130 ใน Gunships.org
เอซี-130 ใน GlobalSecurity.org
กันชิปที่ทรงพลังบินในอิรัก ใน NPR.org จาก ออล ธิงส์ คอนซิเดอร์เรด (All Things Considered)
เอซี-130เอช สเปกเตอร์ใกล้กับเฮิลร์ลเบิร์ตฟีลด์ ฟลอริดา
เอซี-130ยูกำลังปล่อยพลุ
อุปกรณ์เซ็นเซอร์ของเอซี-130ยู
เอซี-130เอทำการบินทวนเข็มนาฬิกา
เอซี-130เอช สเปกเตอร์
ลูกเรือกำลังบรรจุกระสุนปืน Bofors L/60 ขนาด 40 มม. (ด้านหลัง) และปืนใหญ่ M102 ขนาด 105 มม. (ด้านหน้า)
ปืน Bofors L/60 ขนาด 40 มม. อัตรายิง 100 นัด/นาที ในภาพเป็นกระสุนชนิดระเบิดแรงสูง-ส่องวิถี (HE-T) มีจำนวน 4 นัดต่อ 1 ตับกระสุน
งูก้นขบ

| งูก้นขบ |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
อันดับย่อย:: Serpentes Serpentes
วงศ์:: Cylindrophiidae Cylindrophiidae
สกุล:: วงศ์งูก้นขบ Cylindrophis (Laurenti, 1768)
สปีชีส์:: Cylindrophis ruffus
ชื่อทวินาม
Cylindrophis ruffus (Laurenti, 1768)

ชื่อพ้อง
 Anguis ruffa Laurenti, 1768  [Anguis] rufus - Gmelin, 1788  [Anguis] striatus Gmelin, 1788  Eryx rufus - Daudin, 1803  [Tortrix] rufa - Merrem, 1820  [Scytale] Schuechzeri Merrem, 1820  A[guis]. (E[lysia].) rufus - Hemprich, 1820  Ilysia rufa - Lichtenstein, 1823  Cylindrophis resplendens Wagler, 1828  [Tortrix] rufus - Gray, 1831  Cylindrophis rufa - Gray, 1842  Cylindrophis rufus - Cantor, 1847  Anguis rubra - Gray, 1849  Anguis rufa Var. Javanica Gray, 1849  Cylindrophis rufus - Boulenger, 1893  Cylindrophis rufus rufus - M.A. Smith, 1943  Cylindrophis rufus burmanus  M.A. Smith, 1943  Cylindrophis rufus - Campden-Main, 1970
งูก้นขบ เป็นงูไม่มีพิษชนิดหนึ่ง ยาวได้ถึง 1-2 เมตร พบได้ในประเทศพม่า และตอนใต้ของประเทศจีน (มณฑลฝูเจี้ยน, เขตบริหารพิเศษฮ่องกง และมณฑลไหหลำ) ไปทางใต้จากประเทศเวียดนาม,  ประเทศลาว, ประเทศกัมพูชา, ประเทศไทย, คาบสมุทรมลายู และอินเดียตะวันออก ถึงประเทศอินโดนีเซีย (หมู่เกาะรีเยา, เกาะสุมาตรา, เกาะบังกา, เกาะบอร์เนียว, เกาะชวา, เกาะซูลาเวซี, เกาะบูตน และหมู่เกาะซูลา)
มีลำตัวสีดำแกมม่วง มีลายสีขาวเป็นปล้อง ๆ ไม่มีพิษ แต่เข้าใจกันว่ามีพิษ เพราะมีพฤติกรรมชอบชูและแผ่หางซึ่งปลายที่มีสีแดงส้ม เพื่อขู่ศัตรูให้เข้าใจผิด แต่เมื่อถูกคุกคามหรือจับตัว มักจะแกล้งทำเป็นตาย เป็นงูที่หากินบนพื้นดินและตามเเหล่งน้ำ โดยเหยื่อหลักๆของงูชนิดนี้คือ ปลาไหล หนู กบ ปลา ลูกงู เเละ กิ้งก่า
งูก้นขบออกเป็นตัวโดยไข่จะฟักในท้องและแม่งูจะคลอดลูกอีกทีเป็นตัวการกำเนิดจะสามารถพบในตระกูลงูโบอาที่พบในทวิปอเมริกา จะออกลูก 8–13 ตัว หรืออาจจะมากกว่านั้นขึ้นอยู่กับความสมบูรณ์ของพื้นที่
น้ำแม่สรวย

น้ำแม่สรวย เป็นลำน้ำในอำเภอแม่สรวย จังหวัดเชียงราย ต้นน้ำเกิดจากดอยแม่วังน้อย ในตำบลวาวี ไหลผ่านอ่างเก็บน้ำแม่สรวย (เขื่อนแม่สรวย) ไปลงน้ำแม่ลาว ในตำบลแม่สรวย บริเวณบ้านร่องขี้นาและบ้านกาด ลำน้ำมีความยาว 55 กิโลเมตร ตอนต้นน้ำเรียก น้ำแม่สรวยน้อย ลำน้ำสาขามีน้ำแม่โมง ห้วยโป่งสะล่ำ ห้วยน้ำมา และน้ำห้วยวาวี เป็นต้น
ลุ่มน้ำแม่สรวยมีสภาพพื้นที่ส่วนใหญ่เป็นที่ราบอยู่ตรงกลางของพื้นที่ พื้นที่สูงและเทือกเขาอยู่ทางทิศเหนือและทิศตะวันตกของพื้นที่ซึ่งเป็นแหล่งต้นน้ำลำธารที่สำคัญ
บริเวณเขื่อนแม่สรวย มีชุมชนเรียกว่า แพเปียกแม่สรวยได้เริ่มต้นมาตั้ง พ.ศ. 2561 ต่อมาทางชลประทานมีการขุดลอกและจัดทำตลิ่งลำน้ำใหม่ จึงนำมาลองเปิดให้บริการในลักษณะแพเมื่อ พ.ศ. 2565 เปิดให้บริการประมาณ 20 กว่าราย
หลักความไม่แน่นอน

ในวิชาควอนตัมฟิสิกส์ หลักความไม่แน่นอนของไฮเซนแบร์ก (อังกฤษ: Heisenberg uncertainty principle) กล่าวว่า คู่คุณสมบัติทางฟิสิกส์ที่แน่นอนใดๆ เช่น ตำแหน่งและโมเมนตัม จะไม่สามารถทำนายสภาวะล่วงหน้าได้อย่างแน่นอน ยิ่งเรารู้ถึงคุณสมบัติข้อใดข้อหนึ่งอย่างละเอียด ก็ยิ่งทำนายคุณสมบัติอีกข้อหนึ่งได้ยากยิ่งขึ้น หลักการนี้มิได้กล่าวถึงข้อจำกัดของความสามารถของนักวิจัยในการตรวจวัดปริมาณสำคัญของระบบ แต่เป็นธรรมชาติของตัวระบบเอง กล่าวอีกนัยหนึ่ง เป็นไปไม่ได้ที่จะวัดทั้งตำแหน่งและความเร็วของอนุภาคในเวลาเดียวกันด้วยระดับความแน่นอนหรือความแม่นยำใดๆ ก็ตาม
สำหรับกลศาสตร์ควอนตัม เราสามารถอธิบายอนุภาคได้ด้วยคุณสมบัติของคลื่น ตำแหน่ง คือที่ที่คลื่นอยู่อย่างหนาแน่น และโมเมนตัมก็คือความยาวคลื่น ตำแหน่งนั้นไม่แน่นอนเมื่อคลื่นกระจายตัวออกไป และโมเมนตัมก็ไม่แน่นอนในระดับที่ไม่อาจระบุความยาวคลื่นได้
คลื่นที่มีตำแหน่งแน่นอนมีแต่เพียงพวกที่เกาะกลุ่มกันเป็นจุดๆ เดียว และคลื่นชนิดนั้นก็มีความยาวคลื่นที่ไม่แน่นอน ในทางกลับกัน คลื่นที่มีความยาวคลื่นแน่นอนมีเพียงพวกที่มีคาบการแกว่งตัวปกติแบบไม่จำกัดในอวกาศ และคลื่นชนิดนี้ก็ไม่สามารถระบุตำแหน่งที่แน่นอนได้  ดังนั้นในกลศาสตร์ควอนตัม จึงไม่มีสภาวะใดที่สามารถบอกถึงอนุภาคที่มีทั้งตำแหน่งที่แน่นอนและโมเมนตัมที่แน่นอน ยิ่งสามารถระบุตำแหน่งแน่นอนได้แม่นเท่าไร ความแน่นอนของโมเมนตัมก็ยิ่งน้อย
นิพจน์ทางคณิตศาสตร์สำหรับหลักการนี้คือ ทุกๆ สถานะควอนตัมมีคุณสมบัติการเบี่ยงเบนของค่าเฉลี่ยกำลังสอง (RMS) ของตำแหน่งจากค่าเฉลี่ย (ค่าเบี่ยงเบนมาตรฐานของการกระจายของ X) :
คูณด้วยค่าเบี่ยงเบน RMS ของโมเมนตัมจากค่าเฉลี่ย (ค่าเบี่ยงเบนมาตรฐานของ P) :
จะต้องไม่น้อยกว่าเศษส่วนค่าคงที่ของพลังค์ :
ค่าวัดใดๆ ของตำแหน่งด้วยความแม่นยำ  \scriptstyle \Delta X ที่ทลายสถานะควอนตัม ทำให้ค่าเบี่ยงเบนมาตรฐานของโมเมนตัม  \scriptstyle \Delta P ใหญ่กว่า  \scriptstyle \hbar /2\Delta x
แหล่งข้อมูลอื่น

Annotated pre-publication proof sheet of Uber den anschaulichen Inhalt der quantentheoretischen Kinematik und Mechanik เก็บถาวร 2013-05-10 ที่ เวย์แบ็กแมชชีน, March 23, 1927.
Matter as a Wave เก็บถาวร 2010-01-15 ที่ เวย์แบ็กแมชชีน - a chapter from an online textbook
The Uncertainty Relations: Description, Applications[ลิงก์เสีย] on Project PHYSNET
Quantum mechanics: Myths and facts
Stanford Encyclopedia of Philosophy entry
aip.org: Quantum mechanics 1925–1927 - The uncertainty principle เก็บถาวร 2010-02-16 ที่ เวย์แบ็กแมชชีน
Eric Weisstein's World of Physics - Uncertainty principle
Fourier Transforms and Uncertainty at MathPages
Schrödinger equation from an exact uncertainty principle
John Baez on the time-energy uncertainty relation
The time-energy certainty relation[ลิงก์เสีย] - It is shown that something opposite to the time-energy uncertainty relation is true.
The certainty principle
กองทัพสหราชอาณาจักร

| กองทัพในสมเด็จฯ |
| --- | --- |
His Majesty's Armed Forces
ตราราชการกองทัพสหราชอาณาจักร
ธงเหล่าทัพร่วม
ก่อตั้ง: พ.ศ. 2250
เหล่า:   ราชนาวี  เหล่าราชนาวิกโยธิน    กองทัพบกสหราชอาณาจักร    กองทัพอากาศสหราชอาณาจักร 
กองบัญชาการ: ลอนดอน
ผู้บังคับบัญชา
จอมทัพ: สมเด็จพระเจ้าชาลส์ที่ 3
นายกรัฐมนตรี: ริชี ซูแน็ก
รัฐมนตรีว่าการกระทรวงกลาโหม: เบน วอลเลซ
ประธานคณะเสนาธิการทหาร: พลเรือเอก เซอร์ โทนี ราดากิน
กำลังพล
อายุเริ่มบรรจุ: 16 ปี
การเกณฑ์: ไม่มีการเกณฑ์ทหาร
ประชากร วัยบรรจุ: 14,607,725 ชาย, อายุ 15-50 (2548), 14,028,738 หญิง, อายุ 15-50 (2548)
ประชากร ฉกรรจ์: 12,046,268 ชาย, อายุ 15-50 (2548), 11,555,893 หญิง, อายุ 15-50 (2548)
ประชากรวัยถึงขั้น ประจำการทุกปี: 324,722 ชาย (2548), 317,062 หญิง (2548)
ยอดประจำการ: 553,470 (2016) 
ยอดสำรอง: 2,281,850 (2016)
รายจ่าย
งบประมาณ: FY 2013-14: GBP £36.3 billion FY 2012-13: USD $60.8 billion (ranked 4th)
ร้อยละต่อจีดีพี: 2.5%
บทความที่เกี่ยวข้อง
ประวัติ: ประวัติศาสตร์ทางทหารของสหราชอาณาจักร
ยศ: ยศทหารในกองทัพสหราชอาณาจักร เครื่องราชอิสริยาภรณ์สหราชอาณาจักร
กองทัพบริเตน (อังกฤษ: British Armed Forces) มีชื่ออย่างเป็นทางการว่า กองทัพในสมเด็จฯ (อังกฤษ: His Majesty's Armed Forces) และ บ้างเรียกว่า กองทัพในพระองค์ (อังกฤษ: Armed Forces of the Crown) เป็นกองทัพของสหราชอาณาจักรบริเตนใหญ่และไอร์แลนด์เหนือ กองทัพนี้ประกอบด้วยหน่วยที่แต่งเครื่องแบบอาชีพสามเหล่า ได้แก่ 1. ราชการทางทะเล (Naval Service) (กองทัพเรือและนาวิกโยธิน) 2.กองทัพบก และ 3. กองทัพอากาศ
ประวัติ > ยุคจักรวรรดิ และสงครามโลก

ด้วยพระราชบัญญัติสหภาพ ค.ศ. 1707 ทำให้กองกำลังติดอาวุธของอังกฤษและสกอตแลนด์รวมเข้ากับกองทัพของราชอาณาจักรบริเตนใหญ่
ในช่วงครึ่งหลังของศตวรรษที่สิบเจ็ดและโดยเฉพาะอย่างยิ่งตลอดช่วงศตวรรษที่สิบแปดนโยบายการต่างประเทศของอังกฤษต้องการให้มีการขยายตัวของอำนาจของยุโรปที่มีคู่แข่งผ่านทางการทหาร, การทูต และการค้าโดยเฉพาะอย่างยิ่งกับหัวหน้าคู่แข่งของตน สเปน, เนเธอร์แลนด์และฝรั่งเศส เรื่องนี้ทำให้สหราชอาณาจักรมีส่วนร่วมในความขัดแย้งที่รุนแรงขึ้นกับดินแดนอาณานิคมและการค้าโลกรวมทั้งสงครามอันยาวนานของอังกฤษ - สเปน และแองโกล - ดัตช์
เช่นเดียวกับ "สงครามโลก" กับฝรั่งเศสเช่น; สงครามเจ็ดปี (1756-1763) สงครามปฏิวัติฝรั่งเศส (2335-2305) และสงครามนโปเลียน (2346-2358)
ประวัติ > สงครามเย็นและสงครามต่อต้านการก่อการร้าย

หลังสงครามโลกครั้งที่สองการเสื่อมถอยทางเศรษฐกิจและการเมืองตลอดจนการเปลี่ยนทัศนคติในสังคมและรัฐบาลอังกฤษสะท้อนให้เห็นได้จากกองกำลังติดอาวุธของโลกที่มีบทบาทอย่างมาก และต่อมาโดยความพ่ายแพ้ทางการเมืองในช่วงวิกฤติของสุเอซ (1956) สะท้อนให้เห็นถึงบทบาทใหม่ของอังกฤษในโลกและการขยายตัวของสงครามเย็น (1947-1991) ประเทศกลายเป็นสมาชิกผู้ก่อตั้งของพันธมิตรทางทหารของนาโตในปีพ. ศ. 2492 การทบทวนด้านการป้องกันเช่นในปีพ.ศ. 2500 และ 2509 ได้ประกาศลดอัตราการชุมนุมอย่างเห็นได้ชัด
ตัวเลขที่ออกโดยกระทรวงกลาโหมเมื่อวันที่ 31 มีนาคม 2016 แสดงให้เห็นว่าพนักงานกองกำลังของกองทัพอังกฤษ 7,185 รายสูญเสียชีวิตตั้งแต่ปลายสงครามโลกครั้งที่สอง
ยุทธภัณฑ์ > อาวุธประจำกาย

ปืนเล็กยาว
ปืนเล็กยาวแบบ L85a3 เป็นปืนเล็กยาวจู่โจมแบบบลูพัพสัญชาติอังกฤษที่ผ่านการปรับปรุงโดยบริษัท Heckler & Koch เยอรมัน มีการปรับปรุงเพิ่มในหลายๆส่วนเช่นตัวปืนเป็นสี burnt bronze มีรางติดอุปกรณ์เสริมแบบ keymod และอื่นๆ ตัว L85a3 กำลังจะทยอยประจำการทดแทน L85a2 เดิมภายในปี 2019
แหล่งข้อมูลอื่น

กระทรวงกลาโหมสหราชอาณาจักร
Support for Britain's Reservists & Employers เก็บถาวร 2012-04-18 ที่ เวย์แบ็กแมชชีน
British Armed Forces & National Service[ลิงก์เสีย]
Military Knowledge Online เก็บถาวร 2009-12-04 ที่ เวย์แบ็กแมชชีน, วิทยาลัยป้องกันราชอาณาจักร
The government’s expenditure plans 2005-06 to 2007-08 เก็บถาวร 2012-10-18 ที่ เวย์แบ็กแมชชีน
↑  The British Armed Forces are a purely professional force and as of 1 March 2013 have a strength of 176,640 regular and 29,960 volunteer reserve personnel. This gives a combined component strength of 206,600 personnel. All figures exclude the University training units.
โปสเตอร์ในที่ระลึกยุทธนาวีที่ตราฟัลการ์ ปีค.ศ. 1805
เครื่องบินทิ้งระเบิดวัลแคนเป็นแกนนำของความสามารถด้านนิวเคลียร์ในอากาศของอังกฤษสำหรับสงครามเย็น
เกาะฮ่องกง

บทความนี้เกี่ยวกับเกาะหนึ่งในเขตบริหารพิเศษฮ่องกง สำหรับเขตการปกครองที่เกาะนี้เป็นส่วนหนึ่ง ดูที่ เขตบริหารพิเศษฮ่องกง
| 香港島 |
| --- | --- |
เกาะฮ่องกงช่วงพลบค่ำมองจาก North Point, สิงหาคม ค.ศ. 2011
ที่ตั้ง (สีเขียว) ในฮ่องกง
ภูมิศาสตร์
พิกัด: 22°15′52″N 114°11′14″E﻿ / ﻿22.26444°N 114.18722°E﻿ / 22.26444; 114.18722
พื้นที่: 78.59 ตารางกิโลเมตร (30.34 ตารางไมล์)
ระดับสูงสุด: 552 ม. (1811 ฟุต)
จุดสูงสุด: ยอดวิกตอเรีย
ประชากรศาสตร์
ประชากร: 1,270,876 (2011)
ความหนาแน่น: 16,390/กม.2 (42450/ตารางไมล์)
เกาะฮ่องกง เป็นเกาะที่ตั้งอยู่ทางตอนใต้ของเขตบริหารพิเศษฮ่องกง สาธารณรัฐประชาชนจีน เกาะนี้มีประชากร 1,289,500 คน และมีความหนาแน่นประชากรที่ 16,390 ต่อตารางกิโลเมตร (42,400 ต่อตารางไมล์)
ประวัติศาสตร์

เกาะฮ่องกงเป็นอาณาบริเวณส่วนแรกที่อังกฤษเข้ามาครอบครอง ก่อนที่จะขยายอาณาบริเวณขึ้นไปตามเกาะต่างๆและบนฝั่งจนกลายเป็นพื้นที่ของเขตบริหารพิเศษอย่างในปัจจุบัน
ภูมิศาสตร์

เกาะฮ่องกงเป็นเกาะที่ใหญ่เป็นลำดับที่ 2 ถัดจากเกาะลันเตา โดยมีพื้นที่ทั้งหมด 80.4 ตารางกิโลเมตร เกาะฮ่องกงอยู่ห่างจากจีนแผ่นดินใหญ่ไม่มาก โดยมีอ่าววิคตอเรียกั้นอยู่ระหว่างเกาะฮ่องกงกับเกาลูน
ประชากร

เกาะฮ่องกงเป็นพื้นที่ที่มีความหนาแน่นของประชากรมากกว่าส่วนอื่น ๆ ในเขตบริหารพิเศษ โดยมีความหนาแน่นประมาณ 18,000 คนต่อตารางกิโลเมตร และมีประชากรทั้งหมด 1,270,876 คน คิดเป็นประมาณ 19% ของประชากรทั้งหมด
เขตการปกครอง

เกาะฮ่องกงและเกาะเล็กน้อยข้างเคียงเป็นที่ตั้งของเขตการปกครองของเขตบริหารพิเศษ 4 เขตด้วยกัน
เขตกลางและตะวันตก
เขต Wanchai
เขตตะวันออก
เขตใต้
การคมนาคมขนส่ง

เกาะฮ่องกงเชื่อมต่อกับฝั่งเกาลูนด้วยอุโมงค์สำหรับรถยนต์ 2 แห่ง อุโมงค์สำหรับรถไฟฟ้าใต้ดิน(MTR) 2 แห่ง(สาย Tsuen Wan และ Tung Chung) และอุโมงค์สำหรับรถยนต์และรถไฟฟ้าใต้ดินใช้ร่วมกันอีก 1 แห่ง(สาย Tseung Kwan O) เกาะฮ่องกงไม่มีสะพานข้ามไปฝั่งเกาลูน แต่มีสะพานข้ามไปยังเกาะอาเบอร์ดีน ซึ่งเป็นเกาะเล็กๆตั้งอยู่ทางตะวันตกเฉียงใต้ของเกาะฮ่องกง นอกจากทางบกแล้ว ระหว่างเกาะฮ่องกงและฝั่งเกาลูนยังมีเรือเฟอร์รี่ให้บริการอีกด้วย
เกาะฮ่องกงยังเป็นที่ตั้งของท่าเรือเฟอร์รี่ฮ่องกง-มาเก๊า(Hong Kong-Macau Ferry Pier) ซึ่งให้บริการเรือโดยสารระหว่างเขตบริหารพิเศษฮ่องกงกับเขตบริหารพิเศษมาเก๊าและเมืองต่างๆในมณฑลกวางตุ้ง สาธารณรัฐประชาชนจีน
การคมนาคมขนส่งภายในเกาะนั้น จะมีรถไฟฟ้าใต้ดิน 1 สายซึ่งให้บริการอยู่ภายในเกาะโดยเฉพาะ(สาย Island) โดยรถไฟฟ้าใต้ดินสายดังกล่าวจะวิ่งเป็นแนวตะวันออก-ตะวันตกอยู่ทางชายฝั่งด้านเหนือของเกาะเท่านั้น รถรางภายในเกาะมีทั้งรถรางธรรมดาและรถรางที่ขึ้นไปยัง The Peak และก็มีรถโดยสารประจำทางให้บริการเหมือนเมืองใหญ่ทั่วไป เกาะฮ่องกงมีระบบบันไดเลื่อนและทางเดินเลื่อนให้บริการแก่คนเดินเท้า เพราะเนื่องจากสภาพภูมิประเทศที่มีเนินเขาสูงอยู่มาก
สถานที่สำคัญ

เดอะ เซ็นเตอร์
ทู อินเตอร์เนชันนัล ไฟแนนซ์ เซ็นเตอร์
แหล่งข้อมูลอื่น

Map of Hong Kong in 1844
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  เยอรมนี  อิสราเอล  สหรัฐ 
อื่น ๆ:  NARA 
หมายเลข 15 - เขตกลางและตะวันตก
หมายเลข 16 - เขตตะวันออก
หมายเลข 17 - เขตใต้
หมายเลข 18 - เขต Wanchai
ฮุซเซน อนน์
ครอบครัว

ฮุซเซน บิน อนน์เกิดในวันที่ 12 กุมภาพันธ์ ค.ศ. 1922 ที่โจโฮร์บะฮ์รู เป็นลูกของอนน์ จาอ์ฟาร์ (1895–1962) กับฮาลีมะฮ์ ฮุซเซน (1899–1988) พ่อของเขาเป็นนักสู้เพื่อเอกราชมาเลเซียและผู้ร่วมก่อตั้งองค์การมลายูรวมแห่งชาติ จาอ์ฟาร์ มูฮัมมัด ปู่ของเขา เป็นเมินเตอรีเบอซาร์แห่งรัฐยะโฮร์คนแรก ส่วนโรกายะฮ์ ฮานิม ย่าของเขา มาจากภูมิภาคคอเคซัสของจักรวรรดิออตโตมัน เธอน่าจะถูกเสนอเป็นนางสนมจากราชสำนักออตโตมันต่อสุลต่านแห่งรัฐยะโฮร์
นอกจากนี้ ฮุซเซนยังเป็นพี่เขยของอับดุล ราซัก ฮุซเซน ผู้ดำรงตำแหน่งนายกรัฐมนตรีคนก่อนหน้า ซึ่งฮุซเซนแต่งงานกับซูไฮละฮ์ นูฮ์ ลูกสาวของโมฮาเม็ด นูฮ์ โอมาร์ ประธานเดวันรักยัตคนแรก ใน ค.ศ. 1948 ส่วนอับดุล ราซักแต่งงานกับราฮะฮ์ นูฮ์ ลูกสาวอีกคนของโมฮาเม็ด นูฮ์
ฮุซเซนกับซูไฮละฮ์มีลูก 6 คน ซึ่งรวมถึงฮีชามมุดดิน ฮุซเซน ลูกคนที่ 4 ที่เป็นนักการเมืองอาวุโสของพรรคองค์การมลายูรวมแห่งชาติตั้งแต่คริสต์ทศวรรษ 1990 ดาติน โรไกยา ฮานิม ลูกสาวคนแรก (เกิด ค.ศ. 1949) เสียชีวิตจากมะเร็งเต้านมในวันที่ 17 กันยายน ค.ศ. 2005
เสียชีวิต

ฮุซเซนเสียชีิวิตจากโรคหัวใจในวันที่ 29 พฤษภาคม ค.ศ. 1990 ที่ศูนย์การแพทย์ซีตัน เซาท์ซานฟรานซิสโก รัฐแคลิฟอร์เนีย ตอนอายุ 68 ปี ศพของเขาถูกฝังถัดจากอับดุล ราซัก ผู้ดำรงตำแหน่งคนก่อน ที่มากัมปะฮ์ลาวันใกล้มัสยิดเนอการา กัวลาลัมเปอร์
มัจจุราชสีน้ำผึ้ง

| มัจจุราชสีน้ำผึ้ง |
| --- | --- |
เป็นที่รู้จักกันในชื่อ: Honey-colored God of Death (อังกฤษ)
ประเภท: ละครโทรทัศน์
สร้างโดย: บรอดคาซท์ ไทย เทเลวิชั่น
เขียนโดย: บทประพันธ์: อุปถัมภ์ กองแก้ว บทโทรทัศน์: คฑาหัสต์ บุษปะเกศ - ภูมิภักดิ์
กำกับโดย: ภวัต พนังคศิริ
แสดงนำ: ธีรเดช วงศ์พัวพันธ์ พิจักขณา วงศารัตนศิลป์ อภิญญา สกุลเจริญสุข วริษฐ์ ทิพโกมุท พิษณุ นิ่มสกุล อภิษฎา เครือคงคา สุริยนต์ อรุณวัฒนกูล
ดนตรีแก่นเรื่องเปิด: คนที่ร้ายคนที่รัก/หนี้หัวใจ
ดนตรีแก่นเรื่องปิด: รักในละคร
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 15 ตอน
การผลิต
ผู้อำนวยการผลิต: อรุโณชา ภาณุพันธ์
ผู้อำนวยการสร้าง: ภวัต พนังคศิริ
ความยาวตอน: 135 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 13 พฤษภาคม พ.ศ. 2556 – 1 กรกฎาคม พ.ศ. 2556
เรต: 7.35
มัจจุราชสีน้ำผึ้ง เป็นบทประพันธ์ของ อุปถัมภ์ กองแก้ว เจ้าของบทประพันธ์ ตลาดอารมณ์ เป็นเรื่องราวของความรักก็ไม่เคยรัก แต่ด้วยแรงผลักไสกับความต้องการตอบแทนผู้มีพระคุณ “รจนาไฉน” จึงจำยอมรับหมั้นชายหนุ่มผู้มีนามว่า “ปัทม์ ปัทมกุล” ด้วยความรักและหวงแหนในเกียรติยศ เขาจึงทนไม่ได้เมื่อรู้ความจริงว่า เธอไม่ใช่หญิงสาวที่เขาจะต้องแต่งงานด้วย แต่เธอยอมทอดตัวเข้ามาด้วยมารยาหญิง ดุจเถาไม้เลื้อยที่หวังเกาะเขาเท่านั้น เขาจำต้องรักษาหน้าและศักดิ์ศรีลูกผู้ชาย บทประพันธ์นี้มีการนำมาสร้างเป็นภาพยนตร์และละครโทรทัศน์ อีกหลายต่อหลายครั้ง
บทประพันธ์เรื่องนี้สร้างเป็นภาพยนตร์ 2 ครั้ง และละครโทรทัศน์แล้วอีก 5 ครั้ง โดยครั้งแรกในรูปแบบภาพยนตร์โดย พันธุ์เทพ อรรถไกวัลวที ถึง 2 ครั้ง ในปี 2517 (สมบัติ เมทะนี และ พิศมัย วิไลศักดิ์) และในปี 2525 (พิศาล อัครเศรณี และ มนฤดี ยมาภัย) และต่อมาสร้างเป็นละคร ในปี 2523 ทางช่อง 5 (สมภพ เบญจาธิกุล และ ธิติมา สังขพิทักษ์), ในปี 2529 ทางช่อง 3 (นิรุตติ์ ศิริจรรยา และ ลินดา ค้าธัญเจริญ), ในปี 2536 ทางช่อง 9 (จักรกฤษณ์ อำมะรัตน์ และ ปัทมวรรณ เค้ามูลคดี), ในปี 2544 ทางช่อง 7 (นุติ เขมะโยธิน และ ศรุตา เรืองวิริยะ) และในปี 2556 ทางช่อง 3 (ธีรเดช วงศ์พัวพันธ์ และ พิจักขณา วงศารัตนศิลป์)
บทประพันธ์สู่ภาพยนตร์

เริ่มแรกบทประพันธ์ มัจจุราชสีน้ำผึ้ง ได้รับการสร้างเป็นภาพยนตร์ มีรายละเอียดดังนี้
พ.ศ. 2517 ถูกนำไปสร้างเป็นภาพยนตร์ครั้งแรก เป็นภาพยนตร์ 35 มม. พากย์เสียงในฟิล์ม สร้างโดย เทพศิลป์ภาพยนตร์ กำกับโดย พันธุ์เทพ อรรถไกวัลวที เข้าฉายครั้งแรกเมื่อวันที่ 7 มิถุนายน พ.ศ. 2517 ที่โรงภาพยนตร์แมคเคนน่า นำแสดงโดย
สมบัติ เมทะนี รับบท ปัทม์ ปัทมกุล
พิศมัย วิไลศักดิ์ รับบท รจนาไฉน
สุคนธ์ทิพย์ เสนะวงศ์ รับบท โรมฤทัย
ไพโรจน์ ใจสิงห์ รับบท ประวุฒิ
พ.ศ. 2525 พันธุ์เทพ อรรถไกวัลวที นำกลับมาสร้างใหม่เป็นครั้งที่สอง สร้างโดย วีซีโปรโมชั่นแอนด์พิคเจอร์ กำกับโดย พันธุ์เทพ อรรถไกวัลวที เช่นเดิม เข้าฉายเมื่อวันที่ 15 พฤษภาคม พ.ศ. 2525 ที่โรงภาพยนตร์แอมบาสเดอร์-ดาดา-รามา-ศรีย่าน-แกรนด์ นำแสดงโดย
พิศาล อัครเศรณี รับบท ปัทม์ ปัทมกุล
มนฤดี ยมาภัย รับบท รจนาไฉน
จูลี่ รีด รับบท โรมฤทัย
พล พลาพร รับบท ประวุฒิ
บทประพันธ์สู่ละครโทรทัศน์

พ.ศ. 2523 ถูกนำไปสร้างเป็นละครโทรทัศน์ออกอากาศทางสถานีวิทยุโทรทัศน์กองทัพบกช่อง 5 สร้างโดย จตุรมิตรการละคร กำกับการแสดงโดย สุพรรณ บูรณะพิมพ์ นำแสดงโดย
สมภพ เบญจาธิกุล รับบท ปัทม์ ปัทมกุล
ธิติมา สังขพิทักษ์ รับบท รจนาไฉน
นวลปรางค์ ตรีชิต รับบท โรมฤทัย
ธีรยุทธ ศิลาภิรัติ รับบท ประวุฒิ
พ.ศ. 2529 - 30 ถูกนำไปสร้างเป็นละครโทรทัศน์ออกอากาศทางสถานีวิทยุโทรทัศน์ไทยทีวีสีช่อง 3 สร้างโดย ลินดา ค้าธัญเจริญ นำแสดงโดย
นิรุตติ์ ศิริจรรยา รับบท ปัทม์ ปัทมกุล
ลินดา ค้าธัญเจริญ รับบท รจนาไฉน
หทัยรัตน์ อมตวณิชย์ รับบท โรมฤทัย
ธงไชย แมคอินไตย์ รับบท ประวุฒิ
พ.ศ. 2536 ถูกนำไปสร้างเป็นละครโทรทัศน์ออกอากาศทางสถานีโทรทัศน์ไทยทีวีสีช่อง 9 อ.ส.ม.ท. สร้างโดย อาร์เอส กำกับการแสดงโดย ฉลวย ศรีรัตนา นำแสดงโดย
จักรกฤษณ์ อำมะรัตน์ รับบท ปัทม์ ปัทมกุล
ปัทมวรรณ เค้ามูลคดี รับบท รจนาไฉน
ปรางค์วลัย เทพสาธร รับบท โรมฤทัย
สิรคุปต์ เมทะนี รับบท ประวุฒิ
พ.ศ. 2544 ถูกนำไปสร้างเป็นละครโทรทัศน์ออกอากาศทางสถานีโทรทัศน์สีกองทัพบกช่อง 7 กำกับการแสดงโดย ฉลวย ศรีรัตนา นำแสดงโดย
นุติ เขมะโยธิน รับบท ปัทม์ ปัทมกุล
ศรุตา เรืองวิริยะ รับบท รจนาไฉน
พลอย เอมเมอรี่ รับบท โรมฤทัย
วรวิทย์ นัยสำราญ รับบท ประวุฒิ
พ.ศ. 2556 ถูกนำไปสร้างเป็นละครโทรทัศน์ออกอากาศทางสถานีวิทยุโทรทัศน์ไทยทีวีสีช่อง 3 สร้างโดย บรอดคาซท์ ไทย เทเลวิชั่น กำกับการแสดงโดย ภวัต พนังคศิริ นำแสดงโดย
ธีรเดช วงศ์พัวพันธ์ รับบท ปัทม์ ปัทมกุล
พิจักขณา วงศารัตนศิลป์ รับบท รจนาไฉน
อภิญญา สกุลเจริญสุข รับบท โรมฤทัย
วริษฐ์ ทิพโกมุท รับบท ประวุฒิ
นักแสดงนำในปีต่าง ๆ

| 0 | 1 | 2 | 3 | 4 |
| --- | --- | --- | --- | --- |
|  รูปแบบการนำเสนอ  | ปัทม์ ปัทมกุล | รจนาไฉน | โรมฤทัย | ประวุฒิ |
| ภาพยนตร์ พ.ศ. 2517 | สมบัติ เมทะนี | พิศมัย วิไลศักดิ์ | สุคนธ์ทิพย์ เสนะวงศ์ | ไพโรจน์ ใจสิงห์ |
| ละครโทรทัศน์ พ.ศ. 2523 | สมภพ เบญจาธิกุล | ธิติมา สังขพิทักษ์ | นวลปรางค์ ตรีชิต | ธีระยุทธ ศีลาภิรัติ |
| ภาพยนตร์ พ.ศ. 2525 | พิศาล อัครเศรณี | มนฤดี ยมาภัย | จูลี่ รีด | พล พลาพร  |
| ละครโทรทัศน์ พ.ศ. 2529 | นิรุตติ์ ศิริจรรยา | ลินดา ค้าธัญเจริญ | หทัยรัตน์ อมตวณิชย์ | ธงไชย แมคอินไตย์  |
| ละครโทรทัศน์ พ.ศ. 2536 | จักรกฤษณ์ อำมะรัตน์ | ปัทมวรรณ เค้ามูลคดี | ปรางค์วลัย เทพสาธร | สิรคุปต์ เมทะนี |
| ละครโทรทัศน์ พ.ศ. 2544 | นุติ เขมะโยธิน | ศรุตา เรืองวิริยะ | พลอย เอมเมอรี่ | วรวิทย์ นัยสำราญ |
| ละครโทรทัศน์ พ.ศ. 2556 | ธีรเดช วงศ์พัวพันธ์ | พิจักขณา วงศารัตนศิลป์ | อภิญญา สกุลเจริญสุข | วริษฐ์ ทิพโกมุท |
เนื้อเรื่องมัจจุราชสีน้ำผึ้ง

ครอบครัวมีอันจะกินครอบครัวหนึ่งซึ่งมีคุณนายรำเภาเป็นหัวหน้าครอบครัว มีลูกสาวสองคน คนพี่ชื่อ รจนาไฉน วิชนี ส่วนคนน้องชื่อ โรมฤทัย วิชนี แต่รจนาไฉนนั้นมีคนรักแล้วคือ ประวุฒิ อันครอบครัวของคุณนายรำเภานี้มีความสนิทสนมอยู่กับครอบครัวของคุณนายเปรม ปัทมกุล ซึ่งอยู่ที่สุโขทัย มีลูกชายคนหนึ่ง คือ ปัทม์ ปัทมกุล ทั้งสองครอบครัวนี้ต่างเคยให้สัญญากันนไว้ว่าถ้ามีลูกจะให้แต่งงานด้วยกันแต่เมื่อโรมฤทัยได้ทราบว่าตัวเองจะต้องหมั้นหมายกับปัทม์ก็ไม่พอใจยิ่งเป็นการกระทำแบบคลุมถุงชนของมารดา โรมฤทัยรู้สึกคับแค้นใจยิ่งนักโดยจะไม่ยอมรับหมั้นอย่างเด็ดขาด เนื่องจากเห็นว่าปัทม์เป็นเพียงคนบ้านนอกจึงบังคับให้ผู้พี่คือรจนาไฉนรับหมั้นและแต่งงานแทน รจนาไฉนก็ไม่ยินยอมและอ้างว่าตนเองมีคนรักอยู่แล้วแม้คุณนายรำเภาจะขอร้องอย่างไรก็ไม่ประสบผลสำเร็จ
วันหนึ่งโรมฤทัยได้บอกความจริงแก่รจนาไฉนว่ารจนาไฉนนั้นไม่ใช่ลูกสาวคุณแม่แต่เป็นเด็กที่เก็บมาเลี้ยงและว่ากล่าวอย่างรุนแรง รจนาไฉนตัดสินใจรับหมั้นกับปัทม์ เพื่อทดแทนบุญคุณเมื่อคุณนายเปรมทราบข่าวการตกลงรับหมั้นก็เดินทางเข้ามากรุงเทพพร้อมกับปัทม์ โดยทั้งสองฝ่ายยังไม่เคยพบเจอกันมาก่อน ปัทม์พบกับรจนาไฉนและทราบว่าเธอไม่ใช่ลูกสาวของคุณนายรำเภาก็รู้สึกไม่พอใจเป็นอย่างมากและคิดว่าคุณนายแกล้งหลอกเอาคนอื่นมาแต่งงานเพื่อหวังต้มและหลอกเอาทรัพย์สินเงินทอง แต่ในที่สุดก็ต้องยอมแต่งงานไปตามเรื่องตามราว ฝ่ายโรมฤทัยนั้นเมื่อได้เห็นปัทม์เข้าก็ไม่คิดว่าคนที่มาจากบ้านนอกจะหล่อเหลาสง่างามถึงเพียงนั้นและพยายามทุกวิถึทางที่จะยั่วยวนแต่ปัทม์ก็ไม่สนใจและตัดสินใจพารจนาไฉนกลับไปบ้านที่สุโขทัย ท่ามกลางความไม่เข้าใจกันของคนทั้งสอง ปัทม์คอยข่มขู่พูดจาดูถูกต่างๆนาๆเสมอ ทั้งคู่สมรสกันเพียงในนามเท่านั้น
ที่สุโขทัยนี่เอง อุรารัตน์ เจียรกุล หญิงสาวผู้หลงรักปัทม์อย่างหลงไหลพร้อมกับเพื่อนชายมาหาปัทม์ที่บ้านพ่อเลี้ยงพูนทวีและปลัดวราห์เพื่อนทั้งสอง เมื่อพบกับรจนาไฉนก็ต่างหลงรักทันทีเพราะต่างเข้าใจว่ารจนาไฉนเป็นน้องสาวของปัทม์โดยปัทม์ก็พยายามสนับสนุนเต็มที่เช่นกัน ต่อมาพ่อเลี้ยงพูนทวีทราบความจริงว่ารจนาไฉนเป็นภรรยาของปัทม์ก็พยายามหักห้ามใจ เมื่อปัทม์ทำไม่สำเร็จจึงหันมาเล่นงานรจนาไฉนต่อไปเพื่อบีบบังคับให้หย่าขาดอยู่เสมอๆ อีกทั้งอุรารัตน์ที่เข้ามาเป็นมือที่สามคอยแทรกระหว่างทั้งสองอยู่เสมอและได้บอกกับรจนาไฉนว่าเธอตั้งท้องกับปัทม์ ทำให้รจนาไฉนสุดจะทานทนและตัดสินใจออกจากปัทมกุลทันที รจนาไฉนได้รับความช่วยเหลือจากพ่อเลี้ยงพูนทวีจึงให้รจนาไฉนอยู่ในความดูแลของแม่ครัว ส่วนตัวเองเปลี่ยนไปพักที่อื่นพร้อมทั้งไปหาปลัดวราห์เพื่อสืบถามความจริงและให้อุรารัตน์พูดความจริงว่าเด็กในท้องนั้นเป็นลูกของปลัดวราห์
ปัทม์พยายามตามหารจนาไฉนอย่างสุดกำลังและได้มาพบกับรจนาไฉนที่บ้านของพ่อเลี้ยงพูนทวีจึงเกิดความเข้าใจผิดกันขึ้น เมื่อเวลาผ่านไปรจนาไฉนใจอ่อนยอมเดินทางกลับมาหาปัทม์ คนทั้งสองได้รู้จักถึงคำว่ารักและพรัดพราก ทางด้านโรมฤทัยกับประวุฒิเพราะความคึกคะนองและความมึนเมาทำให้ทั้งคู่พลาดทั้งๆที่ไม่ได้รักกันเลยโดยประวุฒิยังหวังจะได้ครองรักกับรจนาไฉนเพราะรู้ว่าแต่งงานกันเพียงในนามเท่านั้น ส่วนโรมฤทัยก็ยังหวังจะได้ครอบครองปัทม์เช่นกัน ทั้งคู่จึงตัดสินใจเดินทางขึ้นมาที่สุโขทัยแต่ทั้งคู่ก็ผิดหวังเมื่อทราบความจริงว่าขณะนี้ปัทม์และรจนาไฉนมีความรัก และมีความสุขดีแล้ว ทั้งโรมฤทัยและประวุฒิรู้สึกผิดหวังอย่างที่สุดจึงเดินทางกลับกรุงเทพและตัดสินใจแต่งงานกันด้วยหวังว่าจะได้เติมเต็มกันและกันต่อไปในวันข้างหน้าเมื่อเห็นว่าความรักนั้นมีค่าแก่การครอบครอง
ละครโทรทัศน์ พ.ศ. 2556 > รายละเอียด

ชื่อละคร มัจจุราชสีน้ำผึ้ง
บทประพันธ์ อุปถัมภ์ กองแก้ว
บทโทรทัศน์ คฑาหัสต์ บุษปะเกศ - ภูมิภักดิ์
กำกับการแสดง ภวัต พนังคศิริ
ควบคุมการดำเนินงาน บรอดคาซท์ ไทย เทเลวิชั่น
ออกอากาศ ทุกวันจันทร์-อังคาร เวลา 20.30 น. ทางสถานีวิทยุโทรทัศน์ไทยทีวีสีช่อง 3
เริ่มออกอากาศ วันจันทร์ที่ 13 พฤษภาคม พ.ศ. 2556
สิ้นสุดออกอากาศ วันจันทร์ที่ 1 กรกฎาคม พ.ศ. 2556 (รวม 15 ตอน)